**Република Србија**

**Општина Александровац**

**Одељење за финансије и локално економски развој**

**Број:**

**Датум: 29.07.2021. године**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**У П У Т С Т В О**

**ЗА ПРИПРЕМУ БУЏЕТА ОПШТИНЕ АЛЕКСАНДРОВАЦ ЗА 2022. ГОДИНУ**

**СА ПРОЈЕКЦИЈАМА ЗА 2023. И 2024. ГОДИНУ**

Поступак припреме и доношења буџета локалне власти уређен је Законом о буџетском систему („Службени гласник РС“ број 54/2009, 73/2010, 101/2010, 101/2011, 93/2012, 62/2013, 63/2013-испр., 108/2013, 142/2014, 68/2015 – др.закон, 103/2015, 99/2016, 113/2017, 95/2018, 31/2019, 72/2019 и 149/2020).

На основу члана 40. Закона о буџетском систему, локални орган управе надлежан за финансије издаје Упутство за припрему нацрта буџета локалне власти и доставља директним корисницима буџетских средстава.

С обзиром да је Законом о буџетском систему дефинисан правни основ планирања програмског буџета као обавезан за израду Одлуке о буџету, Oдељење за финансије и локални економски развој прослеђује ово Упутство као први документ за припрему и планирање финансирања буџетске 2022.године са пројекцијама за 2023. и 2024.годину..

Израда упутства за припрему буџета везује се за 5. јул – где министар финансија доставља Упутство за припрему одлуке о буџету локалној власти.

Подсећамо на рокове у поступку припреме и доношења буџета (буџетски календар), који се извршавају према члану 31.став 2. Закона о буџетском систему:

Календар буџета локалне власти:

(1) 1. август - локални орган управе надлежан за финансије доставља упутство за припрему нацрта буџета локалне власти;

(2) 1. септембар - директни корисници средстава буџета локалне власти достављају предлог финансијског плана локалном органу управе надлежном за финансије за буџетску и наредне две фискалне године, који садржи извештај о учинку програма за првих шест месеци текуће године;

(3) 15. октобар - локални орган управе надлежан за финансије доставља нацрт одлуке о буџету надлежном извршном органу локалне власти;

(4) 1. новембар - надлежни извршни орган локалне власти доставља предлог одлуке о буџету скупштини локалне власти;

(5) 20. децембар - скупштина локалне власти доноси одлуку о буџету локалне власти;

(6) 25. децембар - локални орган управе надлежан за финансије доставља министру одлуку о буџету локалне власти.

Рокови из става 1. овог члана представљају крајње рокове у буџетском календару.

* Сходно календару буџета локалне власти **Директни корисници** Општине Александровац су у обавези да до **01.09.2021**. године Одељењу за финансије и локални ек.развој Општине Александровац доставе своје предлоге финансијских планова на мејл, soalekn@ptt.rs
* **Индиректни корисници** достављају податке неопходне за израду финансијског плана директним корисницима најкасније до понедељка **23.08.2021**. године, на мејл, [soalekn@ptt.rs](mailto:soalekn@ptt.rs)

Предлог захтева мора обухватати расходе и издатке за **трогодишњи период**, исказане по буџетским класификацијама и детаљно писано образложење расхода и издатака, као и изворе финансирања.

Предлог захтева за буџетску и наредне две фискалне године у форми програмског буџета треба доставити на прописаним обрасцима електронски ( и у штампаном облику на писарници општине Александровац ), Одељењу за финансије и локални економски развој.

Предлог се доставља у електронском облику, потписан електронским потписом од стране одговорног лица (директора, председника МЗ...).

Предлог мора бити са писаним образложењем за сваку врсту расхода и са наведеном правном основом и извором финансирања.

Обрасци су доступни на насловној страни општинског сајта [www.aleksandrovac.rs](http://www.aleksandrovac.rs).

Говорећи са аспекта финансијског менаџмента расходи буџета Општине Aлександровац у 2022-2024. години ће се извршавати према следећим принципима и приоритетима:

* адекватно финансирање функционисања буџетских корисника,
* усклађивање плата у складу са препорукама из Закона и Упутства
* рационализовати материјалне трошкове
* издатке за службена путовања свести на минимум т.ј. нужне потребе
* повећавање капиталних инвестиција у локалну инфраструктуру.

Политику јавне потрошње Општине Александровац чини и потрошња јавних предузећа и установа чији је оснивач Општина Александровац.

Неопходно је у будућем периоду да се дефинишу јасни критеријуми по којима јавна предузећа и установе бирају пројекте које финансирају.

Кретање цена јавних услуга које утврђује локална самоуправа вршиће се према маргиналним трошковима пружања услуга и усклађивањем са растом потрошачких цена у 2022.-2024. години.

**Поступак и динамика припреме буџета Општине Александровац и предлога финансијских планова директних корисника буџетских средстава**

Предлог финансијског плана за 2022-2024. годину мора да представља процену финансијских потреба директних и индиректних корисника буџетских средстава, као и извора средстава из којих ће се ове потребе финансирати.

Финансијске потребе обухватају:

* детаљну разраду издатака по појединим врстама расхода за активности и услуге, односно ставке дефинисане у складу са посебним законима (навести их у предлогу финансијског плана)
* детаљну разраду издатака по појединим врстама расхода за све кориснике буџетских средстава.

С тим у вези, потребно је навести све очекиване изворе средстава од извора 01-16.

**За кориснике је исказивање расхода који се финансирају из других извора који нису буџетски (сопствени приходи, донације и слично), посебно важно планирање, с обзиром да су у складу са Законом о буџетском систему, предвиђене посебне апропријације у Одлуци о буџету из наведених износа прихода. Услов за коришћење остварених сопствених прихода за одређену намену, биће да је расход планиран у буџету.**

**Захтев за додатна средства потребно је да буде врло рестриктиван, њега попуњавају само корисници који због отварања новог пројекта или проширења капацитета, имају потребу за обезбеђивањем додатних износа средстава.**

**Без детаљног писаног образложења и навођења правног основа за сваку врсту расхода, као и извора средстава из додатних активности, неће се одобрити коришћење средстава из додатних активности у 2022-2024. години.**

Предлог за израду финансијског плана за године 2022-2024 годину састоји се од:

* Табеле за израду предлога финансијских планова (који треба ископирати у 3 примерка - за сваку годину је потребно посебно планирање):
  + Захтевa за текуће издатке -табела 1.
  + Захтевa за додатна средства – табела 2.
  + Захтевa за основна средства – табела 3.
* Обрасци за припрему програмског буџета(програм, пројектна активност, пројекат)
* Захтев за финансирањe новог капиталног пројекта –Образац КФ
* Захтев за финансирањe капиталног пројекта чија је реализација у току–Образац КР
* Списак лица и износ:

o Отпремнине запослених

o Јубиларне награде запослених

o Табела списак ученика-превоз

- Табеле радни односи (Табеле Т1, Т2, Т3, Т4, Т5, Т6 и Т7).

Директни корисник буџетских средстава одговоран је за благовремено достав­љање овог упутства и табела индиректним корисницима буџетских средстава у њиховој надлежности, као и за прикупљање финансијских планова индиректних кори­сника буџетских средстава, и њихово обједињавање. Тако обједињени финансијски планови свих индиректних корисника буџетских средстава достављају се такође у року у електронској форми.

**Индиректни корисник буџетских средстава од кога стручна служба у органу управе непосредно тражи податке из овог упутства, одговоран је за његово достављање тој служби у прописаном облику и року.**

Средства за издатке за школе, као и за Центар за социјални рад, који су индиректни корисници буџета Републике Србије, у захтевима се исказују према врстама расхода на Табели 1, 2. и 3. исказаном на економској класификацији класе 4,5 и 6 која ће се планирати Одлуком о буџету на 463.

Дом здравља, своје захтеве исказује на економској класификацији 4641 и 4642. Истовремено, за ове кориснике достављају се и подаци исказани према врстама расхода на Табели 1, 2. и 3. На класи конта 4, 5 и 6.

**Буџетски корисник не попуњава податке односно не планирају расходе за субвенције, буџетску резерву, солидарну стамбену изградњу, изборе и рад поли­тичких странака.**

Буџетски корисник доставља предлог финансијског плана расхода за 2022-2024. годину у форми која подразумева **насловну страну са називом и адресом буџетског корисника и податке достављене у прописаним табелама и на начин како је то утврђено овим упутством**.

**Захтев за текуће издатке ( Табела 1.)**

Захтев за текуће издатке сачињава се на основу планираног обима буџетских средстава за 2021. годину, из осталих извора средстава планираних за финан­сирање у 2021. години и информација које имате о кретању у окружењу или о надлежностима које могу ванредно повећати/смањити приходе.

**Сходно наведеном, захтеви буџетских корисника за текуће издатке могу бити максимално до нивоа одобреног за 2021. годину.**

**Захтев за текуће издатке мора да садржи податке исказане у Табели 1. и писано образложење захтева.**

Писано образложење садржи податке о организационој структури, активностима и услугама и броју запослених у директним и индиректним корисницима буџетских средстава, броју корисника и висини одређених права (на пример: број ученика којима се плаћа превоз и просечан износ превозне карте, просечан број корисника социјалне помоћи и како се она извршава, број ангажованих лица путем уговора о делу и разлоге њиховог ангажовања и др.), који се могу финансирати из предложеног обима средстава за 2022-2024 годину.

Уколико директни буџетски корисник извршава расходе у оквиру више функционалних класификација, **за сваку функцију посебно подноси захтев за текуће издатке.**

**Параметри за планирање висине средстава за поједине расходе су следећи:**

- износ средстава потребних за исплату плата планира се на основу постојећег броја извршилаца, према утврђеним коефицијентима и важећој основици за обрачун плате.

**Расходи за плате запослених у 2022. години, планирати у складу са датим Упутством Министарства финансија од 05.јула 2021.године.**

**(Напомена: ови подаци су условни и мењаће се уколико се измене Закони који уређују зараде или ревидира Упутство).**

-потребан износ средстава за превоз деце удаљених преко 4 км додатно се исказују у табели СУ.

За децу која полазе у први разред основне школе школске 2021/2022 износ који се планира уписује се под редним бројем 150, у коме се уписује износ потрошених средстава за децу првог разреда у прошлој школској години.

- износ средстава потребних за социјална давања запослених (економска класификација 414) односе се на исплату накнада за одсуствовање са посла (боловање) и исплату отпремнина. Потребно је навести планирани број запослених (сачинити списак лица) који ће у току 2022-2024 године остварити право на отпремнину и исказати потребу у средствима за исплату отпремнине..

- износ средстава за сталне трошкове (економска класификација 421) планира се на основу седмомесечног извршења ових расхода у 2021. години и очекиваног нивоа сталних трошкова до краја године, увећан за пројектовану инфлацију за 2022. Средстава за куповину роба и услуга (без сталних трошкова) корисник средстава самостално планира и предлаже појединачне апропријације у оквиру ове групе расхода - средства за текуће одржавање опреме и објеката планирају се по приоритетима. Сваки корисник буџетских средстава обавезан је да сачини детаљно писано образложење за план односно списак активности у циљу да се обезбеде оптимални услови за функционално обављање делатности које су у складу са Законом и Одлукама Скупштине Града/Општине. Списак мора по приоритетима да садржи опис активности и процењену вредности те активности.

**- код корисника где је могуће увођење мерних група(калориметара) планирати средства за уградњу истих и сагледати ефекте те инвестиције.**

- средства планирана на економској класификацији 481 Дотације невладиним организацијама потребно је да се посебно, на аналитичан и детаљан начин искажу расходи путем дотација, са навођењем одређених пројеката и активности које се планирају извршити у 2022-2024. години.

При изради обрасца захтева за текуће издатке морају се попунити колоне за све очекиване изворе финансирања.

**Захтев за додатна средства ( Табела 2.)**

Захтев за додатна средства пружа директном и индиректном кориснику буџетских средстава могућност да тражи недостајућа средства за финансирање:

* нових активности и услуга по приоритетима и
* нове активности чије се финансирање планира из других извора, као што су донације, односно трансфери.

Захтев за додатна средства се састоји из писаног образложења којим се појединачно описује и правда потреба за финансирањем, и износа средстава потребних за финансирање сваке од појединачно тражених активности односно услуга, које се исказује у Табели 2.

Примера ради, уколико корисник има три захтева за додатно финансирање – попуњава три Табеле 2, у свакој уписује назив захтева (повећање броја запослених, текуће одржавање – кречење, трошкови осигурања) и на свакој уписује редослед при­оритета по важности (приоритет 1, приоритет 2 и приоритет 3).

У писаном образложењу, **поред правног основа за извршавање наведеног расхода**, потребно је дати аргументацију захтева која би требало да дâ одговоре на следећа питања:

* Да ли постоји потреба;
* На који начин може да буде измирена;
* У чему се огледа приоритет ове потребе у односу на друге.

Уколико директни буџетски корисник извршава расходе у оквиру више функцио­налних класификација или програмских класификација, за сваку функцију / програм посебно подноси захтев за додатна средства.

Уколико директни буџетски корисник извршава расходе у оквиру више функционалних класификација, **за сваку функцију посебно подноси захтев за додатна средства.**

**Захтев за основна средства ( Табела 3. )**

Захтев за основна средства директни корисник буџетских средстава доставља за:

* набавку опреме;
* средства за капиталне пројекте чија је реализација у току;
* за нове капиталне пројекте, који, по процени директног корисника буџетских средстава, представљају приоритете које треба размотрити у поступку доношења буџета за 2022-2024. годину.

Уколико директни буџетски корисник извршава расходе у оквиру више функционалних класификација, за сваку функцију посебно подноси захтев за текуће издатке.

**Уз свако појединачно образложење захтева за текуће и инвестиционо одржавање објеката и нову изградњу треба приложити предмер и предрачун радова са јасно израженом спецификацијом. Поменути предрачун мора бити оверен од стране лица које има лиценцу. Захтеви без овереног предмера и предрачуна радова са јасно израженом спецификацијом неће се прихватати.**

**Веома важно при планирању је и то да ли су решени имовинско –правни односи, доказ о власништву, степен добијених сагласности за градњу, пројекти, планови, грађевинске дозволе...и при планирању ових средстава треба исказати и приложити доказе.**

**Напомене везане за попуњавање табела које су саставни део захтева за финансирање из средстава буџета Oпштине Александровац.**

Све табеле морају се доставити у електронском облику оверене електронским печатом.

Приликом попуњавања табела треба водити рачуна о следећем:

* У табелама се попуњавају само бела поља. Такође, не попуњавају се ни колона „Укупно” нити ред „Свега”, обзиром да су у ове колоне већ унете формуле за збирове.
* При уношењу износа наводе се само цели динарски износи, без износа пара.
* Не уносе се зарези, односно тачке за одвајање хиљада, с обзиром да су поља форматирана тако да се ови сепаратори аутоматски додељују по уношењу цифре.
* Приликом уношења цифара, треба користити број „0” (нула) са нумеричке тастатуре, а не слово „О” (у том случају рачунар приликом учитавања података не препознаје унос као број).
* За сваку функцију отворити посебан документ („ископирати” одговарајућу табелу онолико пута колико функција имате), и не додавати нове стране у постојећи документ.
* Не додавати односно брисати редове / колоне у табелама.

Приликом планирања средстава потребно је исказати потребе поштујући одредбе Закона о буџетском систему које вам указујемо:

***Самостални чланови Закона о изменама и допунама  
Закона о буџетском систему***

*("Сл. гласник РС", бр. 103/2015, 72/2019 и 149/2020)*

**Члан 16[с7]**

Одредбе овог закона које се односе на родно одговорно буџетирање примењиваће се на буџетске кориснике у складу са годишњим планом поступног увођења родно одговорног буџетирања, а у целини до доношења буџета Републике Србије и буџета локалних власти за 2024. годину.

План поступног увођења родно одговорног буџетирања из става 1. овог члана, односно број програма и број буџетских корисника доноси министар надлежан за финансије, покрајински секретар за финансије, односно орган надлежан за буџет јединице локалне самоуправе, у сарадњи са институцијама надлежним за унапређење родне равноправности, најкасније до 31. марта текуће године за наредну годину.

**Образац ЈС - Подаци о јавној својини непокретности је веома битан образац у разматрању захтева за средства, без чијег попуњавања неће се узимати у разматрање Образац КФ-Захтев за финансирање новог капиталног пројекта. Број Образаца ЈС буџетски корисник попуњава онолико колико има непокретности.**

На званичној интернет презентацији Општине Александровац [www.aleksandrovac.rs](http://www.aleksandrovac.rs) можете преузети у електронском облику Табеле за попуњавање и пратећа упутства.

**Рок за достављање Ваших захтева је:**

* **за директне кориснике до 31.08.2021 .године**
* **за индиректне кориснике директним корисницима до понедељка 23.08.2021. године.**

Контакт особа за сва додатне информације је Марија Радичевић, начелник Одељења за финансије и локално економски развој , тел. број 064/8730-585

**Одељење за финансије и локално економски развој**